Paljastavat valheet

Paljastavat valheet (Lie to Me) on yhdysvaltalainen televisiosarja, jonka ensiesitys oli FOX-televisiokanavalla 21. tammikuuta 2009. Suomessa sarjan ensiesitys oli MTV3-kanavalla kevään 2010 aikana. FOX peruutti sarjan 10. toukokuuta 2011.http://tvbythenumbers.zap2it.com/2011/05/10/fox-cancels-lie-to-me-amid-flurry-of-pickups-and-cancellations/92214/ 

Sarjassa tohtori Cal Lightman (Tim Roth) kollegoineen The Lightman Group -yrityksessä vastaanottaa työtehtäviä asiakkailtaan (yleensä viranomaistaholta), jotka haluavat tietää, valehteleeko joku ja jos valehtelee, niin miksi. He saavat tuloksensa sovelletulla psykologialla: tutkimalla mikroilmeitä ja elekieltä, jotka paljastavat, mitä ihmiset todella ajattelevat ja tuntevat. Sarjassa verrataan monesti kohdehenkilön ilmeitä valokuviin tunnetuista julkisuuden henkilöistä, jotka ilmaisevat kasvoillaan tai ruumiillaan eri tunteita.

Sarjan alkumusiikki on yhdysvaltalaisen Ryan Starin kappale ”Brand New Day”.

Näyttelijät

 Henkilöt 
Cal Lightman (Tim Roth)
Tohtori Cal Lightman on maailman johtavia valheenpaljastusasiantuntijoita. Hän tutkii kasvojen ilmeitä, elekieltä, ääntä ja sanavalintoja saadakseen selville, valehtelevatko ihmiset. Lightman pystyy havainnoimaan ihmisten kasvoilta mikroilmeitä. Hänen taitonsa ovat sekä siunaus, että kirous, sillä hän huomaa ystävien ja sukulaisten petokset samalla tehokkuudella kuin rikollisten ja tuntemattomien epärehellisyyden.Sarjan näyttelijät Mtv3.fi

Gillian Foster (Kelli Williams)
Tohtori Gillian Foster on lahjakas psykologi ja tohtori Lightmanin tutkimuskumppani. Hänen erikoisaluettaan ovat äänenkäyttö, sanavalinnat sekä psykologia.

Ria Torres (Monica Raymund)
Ria Torres on luonnonlahjakkuus petollisuuden havaitsemisessa. Hänellä ei ole mitään koulutusta alalle. Rian taidot ovat melkein samalla tasolla kuin Lightmanilla, joka on opiskellut alaa vuosikymmeniä.

Eli Loker (Brendan Hines)
Eli Loker on Lightmanin tiimin johtava taustatutkija. Hän analysoi usein videomateriaalia laboratoriossa. Hänen erikoisalueensa on ryhmäpsykologia.

Ben Reynolds (Mekhi Phifer)
Agentti Ben Reynolds työskentelee FBI:ssa ja on Lightman Groupin FBI-yhdyshenkilö. Hän auttaa firmaa saamaan uusia tapauksia ja tarjoaa oppejaan lainvalvonnasta täydentämään Lightman Groupin tieteellistä osaamista.

Emily Lightman (Hayley McFarland)
Emily on Cal Lightmanin 16-vuotias tytär. Hän asuu vuorotellen isänsä ja äitinsä luona. Cal on hyvin suojelevainen tytärtään kohtaan, mutta tästä huolimatta tyttö joutuu silloin tällöin tekemisiin The Lightman Groupin tapausten kanssa. Hän tuntee muutamia isänsä valheenpaljastustekniikoita ja pystyy lukemaan isänsä tunnetiloja.

Jaksot
Ensimmäinen kausi
 Jakso 	 Nimi Ensiesitys Suomi/USA Juoni1.1  Puolesta sanasta(Pilot)  15.02.2010 21.01.2009 Tohtori Cal Lightman on maailman johtava valheasiantuntija, joka yhdessä tiiminsä kanssa ratkoo tapauksia poliisille kuin yksityishenkilöillekin. Heidän tehtävänään on selvittää kuka valehtelee ja kuka puhuu totta – katsomalla pelkästään henkilön ilmeitä ja tahatonta kehonkieltä. Pilottijaksossa tekohurskaan Jehovan todistaja -perheen poikaa syytetään opettajan murhasta ja poliitikkoa seksin ostosta.1.2  Teoistaan huolimatta(Moral Waiver)  22.02.2010 28.01.2009  Naissotilas syyttää komentavaa upseeriaan raiskauksesta, joka kiistää kaiken. Cal ja Ria kutsutaan tukikohtaan selvittämään pitävätkö naisen puheet paikkaansa vai valehteleeko upseeri. Gilliania ja Eliä työllistää lupaavan koripalloilijan lahjusjupakka..1.3  Täydellinen tytär(A Perfect Score)  01.03.2010 04.02.2009  Tunnetun tuomarin tytär murhataan koulussa, jossa luokan priimukseksi on monia pyrkijöitä. Todisteet viittaavat siihen, että teon takana olisi joku tytön läheisistä. Foster tutkii tapausta, jossa NASA:n pilotin väitetään tahallaan rikkoneen monen sadan miljoonan arvoisen koneen..1.4  Kaiken se kestää(Love Always)  08.03.2010 18.02.2009  Etelä-Korean suurlähettiläs on saanut lukuisia uhkauskirjeitä ja Calin tiimi pyydetään suurlähettilään pojan häihin tarkkailemaan tilannetta mahdollisten epäiltyjen varalta. Isku tapahtuukin, mutta kenet murhataan ja miten löytää satojen kutsuvieraiden joukosta murhaaja?1.5  Pallo jalasta(Unchained)  15.03.2010 04.03.2009  Lightmanilta ja Torresilta pyydetään arviota, kannattaako vaarallinen jengipomo armahtaa. Vanki sanoo muuttuneensa, mutta kuinka vakaasti hänen sanaansa voi luottaa? Gillian ja Eli puolestaan tutkivat palomiehen kuolemaa, jonka taustalla saattaa olla tappava työkavereiden pila.1.6  Hyväntekijä(Do No Harm)  22.03.2010 11.03.2009  11-vuotias tyttö on kadonnut ja mahdollisesti murhattu. Gillian ja Cal pyydetään paikalle tutkimaan tapausta. Tapauksen edetessä Gillianille tulee yhä vaikeammaksi jatkaa jutun parissa. Ria ja Eli selvittävät kustantajan pyynnöstä, onko tunnetun afrikkalaisen rauhanaktivistin omaelämäkerta faktaa vai fiktiota. Eli kamppailee naisen viehätysvoiman kanssa.1.7  Paras lääke(The Best Policy)  29.03.2010 18.03.2009  Calin vanha tuttu pyytää tämän apua uuden kokeellisen lääkkeen tuottamassa kuolemantapauksessa. Näyttäisi kuitenkin siltä, että ystävä liittyy juttuun läheisesti. Gillian ja Eli auttavat Yhdysvaltain valtiota neuvottelemaan vapaaksi kahta Jemenissä vangittua amerikkalaista.1.8  Heitteillä(Depraved Heart) 12.04.2010 01.04.2009  Calilla on pakkomielle selvittää viimeaikaisten maahanmuuttajanaisten tekemiä itsemurhia Rian avustuksella. Mikä naiset ajaa tuohon asemaan ja voisiko taustalla olla jotakin rikollista? Gillian ja Eli puolestaan yrittävät auttaa sijoittajia, jotka ovat menettäneet miljoonia huijareille. Eli tekee yllättävän ratkaisun, josta koituu paljon seurauksia tiimille.1.9  Henkikulta(Life is Priceless)  19.04.2010 08.04.2009  Tekeillä oleva rakennus on romahtanut ja kolme työmiestä on jäänyt sinne loukkuun. Calin tultua paikalle hän huomaa, että jokaisella on jotakin salattavaa asiasta ja kaikki syyttävät vain toisiaan tapahtuneesta. Toisaalla nettimiljonääri haluaa tietää rakastaako morsian häntä oikeista syistä vai onko nainen pelkän rahan perässä.1.10  Parempi puolisko(Better Half)  26.04.2010 22.04.2009  Calin ex-vaimo Zoe Landau ilmestyy toimistolle ja pyytää tiimin apua etsimään syyllisen ihmishengen vaatineeseen tuhopolttoon. Ria puolestaan hoitaa Elin avustuksella murhaa, jossa on paljon rap-vaikutteista tunnelmaa.1.11  Kaksinaamaisuutta(Undercover)  03.05.2009 29.04.2009  Ryhmä tutkii tapausta, jossa poliisi on ampunut mustaa nuorta terrori-iskua peläten. Samalla ryhmä on haastettu oikeuteen miljoonien dollareiden huijauksesta, jossa viimein punnitaan kuka on lojaalinen kenelle. Onko jo aika valheiden ja salailun verhon aueta?1.12  Sokkona(Blinded)  31.05.2010 06.05.2009  FBI-agentti kokoaa Lightmanin ryhmän jäljittämään sarjaraiskaajaa. Calilla on vaikeuksia kuulustella vankilassa olevaa miestä, jota vapaana oleva raiskaaja jäljittelee ja joka on kaiken lisäksi taitava patologinen valehtelija. Koko tiimillä on kädet täynnä työtä raiskaajan etsimisessä. Samalla tiimiin liittyy myös uusi jäsen.1.13  Uhrauksia(Sacrifice)  07.06.2010 13.05.2009  Ympäri Washingtonia tapahtuu lukuisia terrori-iskuja ja ihmiset alkavat olla paniikissa. FBI-agentti Ben Reynolds pyytää taas kerran Lightmanin ryhmän apua iskujen estämiseen ja syyllisten löytämiseen. Iskuissa näyttää olevan useampia tahoja. Kesken tutkimuksen yhden tiimiläisen tuttu katoaa. Miten estää iskut, napata syylliset ja löytää kadonnut kun aika on kortilla? Mukana myös Calin ex-vaimo.

Toinen kausi 
 Jakso Nimi Ensiesitys Suomi/USA Juoni2.1  Keskiössä(The Core Of It)  14.06.201028.09.2009Nuori nainen lähestyy Lightmania ja uskoo todistaneensa murhan. Pian Cal kuitenkin huomaa, että naisella on useita persoonallisuuksia ja joku niistä on murhan todistaja. Hän kuitenkin passaa tutkimuksen Rialle ja auttaa itse eläinlääkäriä tämän ongelmassa. Zoella on tärkeää kerrottavaa Calille..2.2  Arvaamattomat seuraukset(Truth or Consequences)  21.06.201005.10.2009  Zoe pyytää Lightman Groupia tutkimaan, kun collegessa 22-vuotiaan jalkapallonpelaajan väitetään raiskanneen 16-vuotiaan tytön. Emilyllä on yhteyksiä raiskaustapaukseen, jota Cal tutkii. Onko Emily sittenkään niin kiltti ja mukava tyttö kuin mitä vanhemmat luulivat? Samaan aikaan Gillian ja Eli suuntaavat uskonnolliselle laitokselle selvittämään, pidetäänkö siellä naisia vasten tahtoaan..2.3  Tiukassa otteessa(Control Factor)  28.06.2010 12.10.2009  Emilyn ja Calin ollessa lomalla Meksikossa Calia pyydetään taas apuun, kun amerikkalainen yksinhuoltajaäiti katoaa oudosti. Muu tiimi tutkii sairaaloissa tapauksia, jossa viisi ihmistä on saanut vakavan sairauden verensiirron jälkeen..2.4  Hunajaa(Honey)  05.07.2010 19.10.2009  Tiimi saa tehtäväkseen selvittää, murhasiko Eric Matheson vaimonsa niin kuin syytetään. Eric on valmis tekemään mitä tahansa todistaakseen syyttömyytensä ja asettaa samalla koko tiimin vaaraan. Tutkinnan edetessä tunteet kärjistyvät ja vaarallisilta tilanteilta ei voida välttyä.2.5 Ruumiinvammoja (Grievous Bodily Harm)  12.07.2010 26.10.2009  Calin vanha ystävä Terry Marsh pyytää tältä apua pahoihin ongelmiinsa. Kohta molemmat ovatkin pahassa pulassa ja keskellä sotaa rikollisten kanssa. Loput tiimistä tutkivat tapausta, jossa yläasteella on sattunut monia vakavia uhkauksia toisia oppilaita ja opettajia kohtaan. Kaikki ei kuitenkaan ole miltä näyttää.2.6 Kieltäytyjä (Lack Of Candor)  19.07.2010 09.11.2009  Liittovaltion todistaja on kuollut ja The Lightman Groupin tulisi ottaa uusi todistaja suojeluunsa. Samalla ryhmän pitäisi selvittää, kuka vuoti tiedon kuolleen todistajan olinpaikasta tappajille. Uusi todistaja, agentti Reynolds kieltäytyy todistamasta oikeudessa. Cal ja Gillian epäilevät, että Reynoldsilla on jotakin vakavaa salattavaa menneisyydessään.2.7 Liukkailla jäillä (Black Friday)  26.07.2010 16.11.2009  Teinipoika ottaa yhteyttä Lightmaniin ja haluaa Calin selvittävän, onko hänet lapsena kaapattu. Loker ja Torres puolestaan yrittävät ratkaista syytä, mikä aiheutti tappavan pakokauhun elektroniikkakaupassa.2.8 Lahjoja (Secret Santa)  02.08.2010 23.11.2009  Lightmania pyydetään joulun alla Afganistaniin pelastamaan kahta kaapattua merijalkaväen sotilasta yhdessä amerikkalaisen maanpakolaisen kanssa. Tällä ei kuitenkaan näytä olevan puhtoiset aikeet pelastamisen suhteen.2.9 Pelureista parhain (Fold Equity)  09.08.2010 30.11.2009  Lightman, Foster ja Reynolds matkustavat Las Vegasiin etsimään pokeriturnauksesta kadonnutta finalistia. Tässä tapauksessa tiimin ammattitaito on otettava käyttöön, jotta oikea syyllinen saadaan kiinni kilpailijoiden joukosta - ovathan he pokerinaamaisia kovia pelureita. Samaan aikaan Loker ja Torres lähentyvät käydessä Lokerin uuden tyttöystävän taustoja läpi.2.10 Soitellen sotaan (Tractor Man)  16.08.2010 12.12.2009  Tyytymätön maanviljelijä uhkailee räjäyttää valtionvarainministeriön lähellä traktorinsa, joka on täynnä räjähteitä. Viljelijä on menettänyt kolmen sukupolven maatilansa ja vaatii puhua presidentille. Lightman pyydetään apuun selvittämään onko uhka aito vai ei. Loker puolestaan joutuu vahtimaan kolmasluokkalaisia lapsia toimistolla, koska mahdollinen pommiuhka on niin lähellä.2.11 Kuin vettä vain Beat the Devil  23.08.2010 7.6.2010  Lightman törmää luennoidessaan opiskelijaan, jota pitää psykopaattina ja mahdollisesti myös tappajana. Onko kyse vain Calin pakkomielteestä, vai osuuko arvio oikeaan?. Loker ja Torres tutkivat mielenkiintoista UFO-havaintoa.2.12 Tyttären tähden (Sweet Sixteen)  03.09.2010 14.6.2010 Irlantilainen terroristi haluaa tietää, kuka tappoi hänen vaimonsa ja tyttärensä seitsemän vuotta aiemmin. Samalla paljastuu salaisuuksia Lightmanin suhteesta Fosteriin ja hänen entisestä työstään, kun Lightmanin entinen kollega tapetaan autopommilla.2.13 Koko totuus (The Whole Truth)  10.09.2010 21.6.2010  Lightman kutsutaan todistajaksi oikeuteen. Syytettynä on nuori ja kaunis leski, jota syytetään paljon vanhemman aviopuolisonsa murhasta.2.14 Tosipaikan tullen (React to Contact)  17.9.2010 28.6.2010  Lightman yrittää tiiminsä kanssa pelastaa Irakista palanneen sotaveteraanin ja perheen käyttäen virtuaalitodellisuutta. Samalla Lightman kohtaa totuuksia menneisyydestään.2.15 Mestarin opissa (Teacher and Pupils)  24.09.2010  12.7.2010  Lightmanin pitää “lukea” ampumavälikohtauksessa halvaantunutta poliisia. Asiaan liittyy myös salaliitto, joka uhkaa hänen tytärtään. Clara haluaa oppia lukemaan ihmisiä.2.16Pikkurikollinen (Delinquent)  01.10.2010  19.7.2010  Lightman-yhtiö auttaa Torresin siskoa vapautumaan murhasyytöksistä nuorisovankilassa ja yrittää samalla suojella häntä oikealta tappajalta.2.17Harhalaukaus (Bullet Bump)  08.10.2010 26.07.2010  Claran kuvernööriystävän kampanjatyöntekijä kuolee salamurhayrityksessä. Cal tutkii tapausta joka on hänen mielestään peitelty todella törkeästi.2.18Niskalenkki (Headlock)  15.10.2010  02.08.2010  Cal käy katsomassa laittoman tappelumatsin jossa yksi tappelija murhataan ja hänestä tulee pääepäilty.2.19Pillipiipari (Pied Piper)  22.10.2010  16.08.2010  Lightman ja Zoe alkavat pohtia auttoivatko he 17 vuotta sitten väärän miehen tuomituksi kuolemaan 8-vuotiaan pojan murhasta.2.20Paljastumisia (Exposed)  29.10.2010  23.08.2010  Fosterin poikaystävä on kidnapattu ja Cal työskentelee ex-parterinsa kanssa löytääkseen tämän.2.21Valoa tunnelin päässä (Darkness and Light)  05.11.2010  30.08.2010  Emilyn ystävän sisko on kadonnut ja Lightman Group tutkii asiaa. Tulee ilmi, että asialla saattaa olla yhteys rikolliseen pornoteollisuuteen.2.22Mustavalkoista (Black And White)  12.11.2010  13.09.2010  Lightman tutkii ryhmänsä kanssa Calin journalistiystävän murhaa, joka oli juuri paljastamassa korruptoituneen poliitikon. Toisaalla Emilyn ahkera deittailu tuottaa Calille ahdistusta.

Kolmas kausi 
 Jakso Nimi Ensiesitys Suomi/USA Juoni3.1  Tilit selviksi (In the Red)  9.9.2011 04.10.2010Lightman koittaa estää kaikin keinoin kostonhimoista miestä ryöstämästä pankkia.3.2  Kieroon kasvaneet (The Royal We)  16.9.2011 10.10.2010 Lightman yrittää palauttaa väärin syytetyn miehen maineen. Samalla hän auttaa äitiä ja tytärtä paljastamalla salaisuuden. 3.3  Likaista peliä (Dirty Loyal)  23.9.2011  18.10.2010 Sisäministeriö palkkaa Lightman Groupin selvittämään tapausta, johon liittyy etsivä Wallowski. Lisäksi ryhmän tulisi tarkistaa poliisien profilointi-tekniikoita.3.4  Sokeana hetkenä (Double Blind)  30.9.2011  25.10.2010 Lightman Group palkataan havainnoimaan työntekijöitä taidemuseossa ennen todella suurta näyttelyä. Heidän tulee varmistaa, ettei missään ole turvallisuusvuotoa. Prosessin aikana Lightman joutuu mukaan kissa-ja-hiiri -leikkiin kauniin naisen kanssa.3.5  Kanarialinnun laulu (The Canary's Song)  7.10.2011  8.11.2010 Hiilikaivoksessa räjähtää ja Lightman pääsee tutkimaan kuuden kaivosmiehen kuolemaa. Onko kyse henkirikoksesta? Foster ja Torres saavat jutun FBI:ltä.3.6  Uskon tuolla puolen (Beyond Belief)  21.10.2011  15.11.2010 Varakas nainen on kulttijohtajan kynsissä ja Lightmanilla riittää töitä.3.7  Veronica (Veronica)  28.10.2011  22.11.2010 Lightman yrittää auttaa naista, jolla on Alzheimerin tauti, kokoamaan muistojaan kasaan, mutta paljastaakin vaarallisen salaisuuden.3.8 Nitistetty (Smoked)  04.11.2011  29.11.2010 Parantumattomasti sairaan ravintolanomistajan viimeinen toive on, että Lightman löytää hänen  tytärensä murhaajan. 3.9 Pöllyissä (Funhouse)  11.11.2011  10.01.2011 Lightman yrittää vapauttaa potilaan mielisairaalasta, mutta samalla kyseenalaistaa oman mielenterveytensä.3.10 Markkinarako (Rebound)  18.11.2011  10.01.2011 Mitä onkaan varakkaan naisen uuden poikaystävän taustoissa?                                    3.11 Luojan lykky (Saved)  25.11.2011  17.01.2011 Lightman tutkii kolmea korkeakoulu-opiskelijaa, jotka ovat vastuussa kohtalokkaassa liikenneonnettomuudessa. Tutkimus saa uuden käänteen, kun huomataan että useassa onnettomuustapauksessa mukana ollut sankarillinen ensihoitaja onkin ollut niissä aina ensimmäisenä paikalla.3.12 Poissa (Gone)  02.12.2011  24.01.2011 Tutkiessaan lapsen kidnappausta, huomataan äidin piilottelevan omiakin salaisuuksiaan.3.13 Tyrmäävä tuote (Killer App)  9.12.2011  31.01.2011 Lightman tutkii sosiaalisen verkoston luojaa joka on murhaepäilty. Yksi perustajakumppaneista päätyy kuolleeksi sanottuaan Gillille kiristyksestä.

Lähteet

 Aiheesta muualla

Sarjan sivut Sarjaseuraajassa 

Luokka:2000-vuosikymmenen yhdysvaltalaiset draamasarjat
Luokka:2000-vuosikymmenen yhdysvaltalaiset rikossarjat
Luokka:2010-luvun yhdysvaltalaiset draamasarjat
Luokka:2010-luvun yhdysvaltalaiset rikossarjat
Luokka:Foxin televisio-ohjelmat